Cnocell Fraith Fwyaf - Wicipedia

# Cnocell Fraith Fwyaf

### Oddi wrth Wicipedia, y gwyddoniadur rhydd.

Cnocell Fraith Fwyaf
Dosbarthiad biolegol

Teyrnas: | Animalia
Ffylwm: | Chordata
Dosbarth: | Aves
Urdd: | Piciformes
Teulu: | Picidae
Genws: | Dendrocopos
Rhywogaeth: | D. major

Enw deuenwol
Dendrocopos major Linnaeus, 1758

Mae'r Gnocell Fraith Fwyaf (Dendrocopos major) yn un o aelodau mwyaf cyffredin teulu'r Picidae, y cnocellod. Mae'n byw trwy'r rhan fwyaf o Ewrop a gogledd Asia.

Cnocell ganolig o ran maint yw'r Gnocell Fraith Fwyaf, tua 23-26 cm o hyd a 38-44 cm ar draws yr adenydd. Mae'n byw mewn coedwigoedd neu gymysgedd o goed a chaeau. Du a gwyn yw'r rhan fwyaf o'r plu, ond mae gan y ceiliog ddarn coch ar y gwegil tra mae pen yr iar yn ddu a gwyn i gyd. Aderyn ieuanc sydd yn y llun, yn dangos y coch ar dop y ben sy'n nodweddiadol o adar yn eu blwyddyn gyntaf. Gellir gwahaniaethu'r gnocell yma oddi wrth y Gnocell Fraith Leiaf trwy fod gan y Gnocell Fraith Fwyaf goch ar ran gefn y bol, sy'n absennol yn y Gnocell Fraith Leiaf, a'r gwahaniaeth mawr mewn maint.

Yn enwedig yn y gwanwyn, gellir clywed y cnocell yma yn "drwmio", sef curo coeden yn gyflym a'i big i wneud sŵn y gellir ei glywed am gryn bellter. Mae'n byw ar bryfed sydd yn tyllu i mewn i goed fel rheol, ond gall hefyd ddefnyddio ei big nerthol i dorri trwy bren i fwyta cywion adar eraill sy'n nythu mewn tyllau mewn coed.

I nythu, mae'n torri twll hyd at droedfedd o ddyfnder mewn pren marw neu feddal. Y gnocell yma yw'r gnocell fwyaf cyffredin yng Nghymru, ac mae'r niferoedd wedi cynyddu'n sylweddol yn ystod y blynyddoedd diwethaf.

Wedi dod o "http://cy.wikipedia.org../../../c/n/o/Cnocell_Fraith_Fwyaf_d031.html"

Categorïau tudalen: Adar

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Български
- Česky
- Dansk
- Deutsch
- English
- Esperanto
- Eesti
- Suomi
- Français
- Frysk
- Italiano
- 日本語
- 한국어
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Русский
- Slovenčina
- Svenska
- 中文